stanford-oval/wikipedia huggingface dataset:
1506

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Paavi Julius II vahvisti Tordesillasin sopimuksen, jonka perusteella Espanja ja Portugali jakoivat Amerikan.
Pietarinkirkon kunnostus ja rakennustyöt aloitettiin. Ne kestivät 120 vuotta.
Leonardo da Vinci sai valmiiksi Mona Lisan.
Sigismund I Puolan kuninkaaksi.
Frankfurt an der Oderin yliopisto perustettiin
Laokoon-veistos löydettiin Roomasta
22. tammikuuta Sveitsiläiskaarti saapui Vatikaaniin ja otti paikkansa Paavin pysyvänä henkivartiokaartina ja seremoniallisena sekä palatsillisena vartiokaartina.
Syntyneitä

Francis Xavier, jesuiittalähetyssaarnaaja
Kuolleita

20. toukokuuta – Kristoffer Kolumbus, genovalainen tutkimusmatkailija, joka löysi Amerikan
Filip Komea, Kastiliaa hallinnut Johanna Mielipuolen aviomies. Kastiliaan asetetaan valtionhoitajat ja Johannan isä Ferdinand Katolilainen saa maan haltuunsa.
Ehkäisevä päihdetyö Ehyt

Ehkäisevä päihdetyö EHYT ry toimii koko maassa ja koko väestön parissa terveiden elämäntapojen edistämiseksi. Järjestön työ ulottuu lapsista ja nuorista työ- ja eläkeikäisiin.
Alkoholiin, tupakkaan ja huumeisiin liittyvän ehkäisevän työn ohella EHYT ry ehkäisee pelaamisesta syntyviä haittoja. Samalla se vaikuttaa koko yhteiskuntamme hyvinvoinnin kehittämiseen. EHYTmuodostettiin 1.1.2012 kun Elämäntapaliitto, Terveys ry ja Elämä on parasta huumetta ry yhdistyivät Ehkäisevä päihdetyö EHYTiksi.
Toiminta

EHYT tarjoaa toimintaa ja palveluja lapsille, nuorille ja heidän vanhemmilleen sekä opiskelijoille, työikäisille ja ikääntyneille. EHYT vahvistaa sosiaali- ja terveysalan, nuoriso- ja kasvatusalan sekä monien muiden eri alojen ammattilaisten ja vapaaehtoisten ehkäisevän päihdetyön osaamista koulutuksilla ja tapahtumilla. EHYT toimii tiiviissä yhteistyössä kuntien, hyvinvointialueiden, järjestöjen ja verkostojen kanssa ehkäisevän työn vahvistamiseksi.
EHYT ylläpitää ja kehittää muun muassa päihteettömiä Elokolo-kohtaamispaikkoja, päihdeasiamiestoimintaa ja ympärivuorokautista päihdeneuvontapuhelinta (0800 900 45). Lisäksi järjestö työskentelee tiiviissä yhteistyössä koulujen ja oppilaitosten, työyhteisöjen, verkkoyhteisöjen, kuntien sekä muiden järjestöjen kanssa.
EHYT pyrkii vaikuttamaan suomalaisen alkoholikulttuurin muuttamiseen. Järjestö haluaa edistää suomalaisten hyvinvointia ja vähentää päihdehaittoja ihmisten arjessa.
Järjestön toimintaa rahoittavat muiden muassa Sosiaali- ja terveysjärjestöjen avustuskeskus (STEA), Euroopan sosiaalirahasto (EU/ESR), sosiaali- ja terveysministeriö (THL:n terveyden edistämisen määräraha), opetus- ja kulttuuriministeriö, Brita Maria Renlunds stiftelse ja Helsingin kaupunki.
Dandy

Urheilullisia pariisilaisdandyjä 1830-luvulta.
Dandy, suomeksi keikari, on mieshenkilö, joka huolehtii erityisesti ulkoisista ja fyysisistä ominaisuuksistaan sekä pyrkii hienostuneeseen kielenkäyttöön ja vapaa-ajan sivistyneisiin harrastuksiin. Jotkut dandyt, eritoten Isossa-Britanniassa 1700- ja 1800-lukujen taitteessa, tavoittelivat kovasti aristokraattista olemusta, jopa kaikkein tavallisimman kansan parista tulleet. Tämän vuoksi dandyismi on usein yhdistetty jonkinlaiseen snobismiin.
Dandyismin synty voidaan liittää vallankumoukselliseen 1790-lukuun sekä Pariisissa että Lontoossa. Heini Wellingin mukaan se toimi usein aristokratian keinona erottautua alemmista luokista porvariston nousun leimaamalla vuosisadalla. Toisaalta dandy on nähty myös alemmasta yhteiskuntaluokasta tulleena keikarina.
Tunnettuja dandyjä olivat muun muassa Benjamin Disraeli, Charles Baudelaire, James McNeill Whistler, Beau Brummell, Oscar Wilde ja Robert de Montesquiou.
Sanan etymologiaa

Sana dandy ilmenee ensimmäisen kerran noin vuonna 1780 skotlantilaisessa balladissa, mutta ei sanan myöhemmän merkityksen kaltaisena. Tässä esimerkkitapauksessa voi olla kyseessä lyhennys sanasta "jack-a-dandy", josta tuli muotikäsite Napoleonin sotien aikana. Ajankohdan slangissa termi erosi "fob"-käsitteestä, jolla tarkoitettiin vain yläluokkaisesti pukeutuvaa ja käyttäytyvää kansanmiestä.lähde?
Nykyisin hyvin pukeutuvaa ja itsestään huolehtivaa miestä voidaan kutsua dandyksi, joskaan dandyismi ei rajoitu aina pelkästään ulkokuoreen. Charles Baudelairen mukaan dandyismi on minän palvontaa.
Tunnettuja dandyjä

Beau Brummell
(1778–1840)
Lordi Byron
(1788–1824)
Benjamin Disraeli
(1804–1881)
Charles Baudelaire
(1821–1867)
James McNeill Whistler
(1834–1903)
Oscar Wilde
(1854–1900)
Robert de Montesquiou
(1855–1921)
Jules Barbey d'Aurevilly
(1808–1889)
Kirjallisuutta

Nylén, Antti: Vihan ja katkeruuden esseet.  Turku:  Savukeidas, 2007.  ISBN 978-952-5500-22-6
Barbey d’Aurevilly, Jules: Dandyismistä ja George Brummellista.  ((Du dandysme et de George Brummell, 1845.) Suomennos ja esittely: Antti Nylén)  Turku:  Sammakko, 2009.  ISBN 978-952-483-110-9
Heini Welling: Miehinen älyllinen ja esteettinen turhamaisuus sosiaalisen arvon tekijänä - Dandyismi englantilaisessa kulttuurissa 1800-1848, Pro gradu -tutkielma, Turun yliopisto, 1997.
Carl-Einar Häckner

| Carl-Einar Häckner |
| --- | --- |
 Häckner vuonna 2012.
Henkilötiedot
Syntynyt: 8. lokakuuta 1969 (ikä 55) Kungälv, Ruotsi
Muut tiedot
Tunnustukset:  Karamelodiktstipendiet 2013
Aiheesta muualla
Kotisivu
Carl Einar Fredrik Rickard Häckner (s. 8. lokakuuta 1969 Kungälv) on ruotsalainen taikuri ja näyttelijä. Hän on työskennellyt taikurina vuodesta 1989 ja tekee myös stand upia.
Aiheesta muualla

Kuvia tai muita tiedostoja aiheesta Carl-Einar Häckner Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Ruotsi 
Taiteenala:  MusicBrainz
Unkarin kuningaskunta (1920–1946)

Unkarin kuningaskunta (unk. Magyar Királyság) oli ensimmäisen maailmansodan jälkeen 1920 perustettu muodollinen kuningaskunta, joka vaihtui jälleen tasavallaksi 1946.
Maahan ei koskaan saatu valittua virallisesti kuningasta, vaan suurimman osan kuningaskunnan historian ajasta valtaa piti valtionhoitaja Miklós Horthy.
Historia

Ensimmäisen maailmansodan päätyttyä Itävalta-Unkarin kaksoismonarkia luhistui, viimeinen keisari Kaarle I (Unkarin kuninkaana Kaarle IV) joutui luopumaan vallasta, ja Unkarissa julistettiin marraskuussa 1918 tasavalta, joka pian luisui kommunistihallinnon käsiin. Vuoden 1919 lyhytikäisen neuvostotasavallan ja sitä seuranneen romanialaismiehityksen jälkeen maan olot oli voittajavaltioiden valvonnassa järjestettävä uudelleen. Historiallisen jatkuvuuden vuoksi – sodanjälkeisen demokraattisen tasavallan ja neuvostotasavallan tekemät muutokset oli tammikuussa 1920 valittu parlamentti virallisesti mitätöinyt – uudesta Unkarista tuli nimellisesti kuningaskunta, mutta poliittisista syistä maahan ei kuitenkaan enää valittu kuningasta, vaan amiraali Miklós Horthy valittiin valtionhoitajaksi 1. maaliskuuta 1920 arvonimellä Hänen ruhtinaallinen korkeutensa Unkarin kuningaskunnan valtionhoitaja (unk. Ő Főméltósága a Magyar Királyság Kormányzója).
Vuonna 1920 solmittu Trianonin rauhansopimus leikkasi historiallisen Unkarin kuningaskunnan alueesta kaksi kolmasosaa. Tämän historiallisen vääryyden korjaaminen oli Horthyn hallituksen propagandassa keskeisessä asemassa. Vuonna 1938 ns. ensimmäisellä Wienin päätöksellä eli Saksan ja Italian suostumuksella Unkari valtasi takaisin eteläisen Slovakian paljolti unkarilaisten asuttamat alueet, vuonna 1939 ns. toisella Wienin päätöksellä pohjoisosan Transilvaniaa. Vuonna 1941 Unkari lisäksi miehitti Serbian pohjoisosan. Unkarin kuningaskunnan kukistuttua toisen maailmansodan lopussa Trianonin rauhan rajat palautettiin.
Horthy toimi valtionhoitajana, kunnes nuoliristiläiset kaappasivat vallan 16. lokakuuta 1944 natsi-Saksan tuella. Unkarin valtionpäämieheksi nousi nuoliristin johtaja Ferenc Szálasi. Szálasin hallitus joutui vetäytymään puna-armeijan tieltä ensin Länsi-Unkariin ja lopulta Itävallan puolelle 29. maaliskuuta 1945.
Unkarin kansallisneuvosto luotiin hoitamaan valtionpäämiehelle kuuluvia tehtäviä tilanteessa, jossa toisen maailmansodan aikaisia taisteluja käytiin vielä Unkarissa. Unkarin kuningaskunta julistettiin virallisesti lakkautetuksi 1. helmikuuta 1946.
Aiheesta muualla

Kuvia tai muita tiedostoja aiheesta Unkarin kuningaskunta (1920–1946) Wikimedia Commonsissa
Wielka Encyklopedia PWN

Wielka Encyklopedia PWN (Suuri PWN Ensyklopedia) on puolankielinen yleistietosanakirja, jonka kustansi Wydawnictwo Naukowe PWN Varsovassa, vuosina 2001–2005.
Se tarkoitettiin korvaamaan sosialistisen kauden Wielka Encyklopedia Powszechna PWN (Suuri Universaali Ensyklopedia), jonka katsottiin olevan paitsi vanhentunut myös heijastelevan aikakautensa virallista ideologiaa. Wielka Encyklopedia PWN on laajempi kuin edeltäjänsä; se sisältää 140 000 hakusanaa 30 kirjassa ja yhdessä lisäosassa, ja on edelleen laajin koskaan julkaistu "perinteinen" kirjamuotoinen puolalainen tietosanakirja.
Puolankielinen Wikipedia meni edelle Wielka Encyklopedia PWN:stä artikkelien lukumäärällä mitattuna 22. lokakuuta 2005.
Käännös suomeksi
Hualien

| Hualien |
| --- | --- |

 Hualien
 Koordinaatit: 23°58′20″N, 121°36′23″E 
Valtio:  Taiwan
Piirikunta:  Hualien
Pinta-ala:  
 – Kokonaispinta-ala:  29,41 km²
Väkiluku:  n. 101 000
 
 www.hualien.gov.tw 
Infobox OKVirheellinen NIMI-arvo: 
Hualien (perint.: 花蓮; yksink.: 花莲; pinyin: Huālián; Pe̍h-ōe-jī: Hoa-liân) on Taiwanin itäosassa sijaitseva kaupunki, joka toimii myös samannimisen piirikunnan hallintokeskuksena. Kaupungin talous perustuu pitkälti matkailuun. Alueella on laajoja kalkkikiviesiintymiä. Hualien on maan itäosan suurin kaupunki. Kaupungin pinta-ala on noin 29 neliökilometriä, ja sen väkiluku on noin 101 000.
Aiheesta muualla

Kuvia tai muita tiedostoja aiheesta Hualien Wikimedia Commonsissa
Kaupungin verkkosivut (Arkistoitu – Internet Archive) (kiinaksi, englanniksi)
Karlovy Vary

| Karlovy Vary |
| --- | --- |
 Näkymä kaupunkiin
 lippu:  vaakuna
 Karlovy Vary
 Koordinaatit: 50°13′42″N, 12°51′58″E 
Valtio:  Tšekki
Lääni:  Karlovy Vary
Piirikunta:  Karlovy Vary
Perustettu:  1370
Hallinto:  
 – Pormestari:  Ing. Werner Hauptmann
Pinta-ala:  
 – Kokonaispinta-ala:  59,10 km²
Korkeus:  447 m
Väkiluku (2021):  44 323
Aikavyöhyke:  UTC+1
 – Kesäaika:  UTC+2
 
 www.karlovy-vary.cz 
Infobox OKVirheellinen NIMI-arvo: 
Karlovy Vary ( kuuntele ääntämys (ohje), saks. Karlsbad) on kylpyläkaupunki Tšekin länsiosassa Karlovy Varyn läänissä. Kaupungissa on vajaat 45 000 asukasta (2021), ja sen pinta-ala on 59 neliökilometriä.
Karlovy Vary sijaitsee Ohře- ja Teplá-jokien yhtymäkohdassa 113 km Prahasta länteen. Ympäröivillä ylängöillä on ollut vulkaamista toimintaa, minkä johdosta kaupuungissa on kuumia lähteitä, joita on 13 suurta ja 300 pienempää.
Kaupungissa järjestetään Karlovy Varyn elokuvajuhlat.
Kaupungin on perustanut vuonna 1370 Pyhän saksalais-roomalaisen keisarikunnan keisari Kaarle IV, jonka mukaan se on myös nimetty.
Kylpyläkaupunki

Kaupunki on aikoinaan ollut saksalaisten suosima kylpyläkaupunki, ja siellä asui maan saksalaisvähemmistöstä huomattava osa toisen maailmansodan päättymiseen saakka. Siellä viettivät lomiaan Goethe ja muu Saksan kerma. Venäläisten suosiossa se on ollut sen jälkeen, kun Pietari Suuri vieraili siellä 1700-luvulla.  2010-luvun alussa kaupungissa asui vakituisesti 2 000 venäläistä uusrikasta, jotka ovat kunnostaneet vanhoja asuintaloja ja rakentaneet uusia kaupungin ulkopuolelle, mistä on aiheutunut jonkin verran ristiriitoja kaupungin vanhojen asukkaiden kanssa, jotka katsovat, että hotelleja ja kasinoita pyörittävien venäläisten määrä ja vaikutusvalta on liian suuri.
Aiheesta muualla

Kuvia tai muita tiedostoja aiheesta Karlovy Vary Wikimedia Commonsissa
Kaupungin kotisivut (tšekiksi) (saksaksi) (englanniksi) (espanjaksi) (venäjäksi) (italiaksi)
Karlsbad, terveyslähteiden pääkaupunki, Suomen Kuvalehti, 31.07.1920, nro 30, s. 4, Kansalliskirjaston digitaaliset aineistot
Vltava

| Vltava |
| --- | --- |
 Näkymä Vltavalle Vyšehradin linnoituksesta Prahassa.
Alkulähde:  Böhmerwald
Maat:   Tšekki
Pituus:  430 km
Alkulähteen korkeus:  1172 m
Virtaama:  149,9 m³/s
Valuma-alue:  28 090 km²
Vltava
Vltava  kuuntele  (ohje) (saks. Moldau) on Elben (tšek. Labe) sivujoki ja Tšekin pisin joki. Se alkaa Böhmerwaldilta ja virtaa muun muassa Prahan läpi.
Vltava tulvi elokuussa 2002 runsaasti. Tulvissa kuoli useita ihmisiä ja syntyi valtavia tuhoja.
Tšekkiläissäveltäjä Bedřich Smetana omisti joelle tunnetuimman osan sävelrunoelmastaan Má vlast (Isänmaani).lähde?
Vltava Prahassa.
Aiheesta muualla

Kuvia tai muita tiedostoja aiheesta Vltava Wikimedia Commonsissa
Irmeli, seitsentoistavuotias

| Irmeli seitsentoistavuotias |
| --- | --- |

Ohjaaja:  Ville Salminen
Käsikirjoittaja:  Toivo Särkkä
Perustuu:  Vilém Neubauerin romaaniin Die Sextanerin ja tšekkiläiseen elokuvaan Inge 16-vuotias (1936, ohj. S. Innemann)
Tuottaja:  T. J. Särkkä
Säveltäjä:  Heikki Aaltoila
Kuvaaja:  Osmo Harkimo
Leikkaaja:  Armas Vallasvuo
Lavastaja:  Ville Salminen
Pääosat:  Eila Peitsalo Birgit Kronström Kullervo Kalske Tauno Majuri
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  1948
Kesto:  102 min
Aiheesta muualla
IMDb 
Elonet
Infobox OKVirheellinen NIMI-arvo: 
Irmeli, seitsentoistavuotias on Ville Salmisen ohjaama elokuva vuodelta 1948. Se on kertomus nuoresta tytöstä, joka palvoo kuolleen säveltäjäisänsä muistoa, mutta kiinnostuu sittenkin äitinsä uudesta sulhasesta. Elokuvan nimiosassa on Eila Peitsalo.
Näyttelijät

| 0 | 1 | 2 |
| --- | --- | --- |
|  Eila Peitsalo  | … |  Irmeli Svanberg   |
|  Birgit Kronström  | … |  Maisteri Ruut Svanberg   |
|  Kullervo Kalske  | … |  Antti Koski   |
|  Tauno Majuri  | … |  Kemian tohtori Heimo Hallamaa   |
|  Rauha Rentola  | … |  Sentta, kotiapulainen   |
|  Ville-Veikko Salminen  | … |  Eero, Eka Svanberg   |
|  Jussi Jurkka  | … |  Pertti   |
|  Kauko Käyhkö  | … |  Sentan sulhanen, palosotilas   |
|  Harri Sinijärvi  | … |  laborantti Andersson   |
|  Sirkka Osmala  | … |  Kirsti   |
|  Aarne Laine  | … |  asemanhoitaja   |
|  Ture Ara  | … |  tohtori   |
|  Kalevi Hartti  | … |  Irmelin luokkatoveri   |
|  Helge Ranin  | … |  maestro Eugen Wolfmann   |
|  Uolevi Lönnberg  | … |  kuorma-auton kuljettaja   |
|  Veikko Linna  | … |  moottoriveneen omistaja   |
|  William Reunanen  | … |  mies junassa   |
|  Mikko Kallakari  | … |     |
|  Kaarlo Wilska  | … |     |
|  Arvid Nyberg  | … |     |
|  Lennart Lauramaa  | … |     |
|  Gunnel Hanén  | … |     |
|  Leo Mikander  | … |     |
Tuotanto

SF Oy:n tuottaja T. J. Särkkä oli löytänyt Laulavan sydämen Eila Peitsalon lehti-ilmoituksella, ja roolisuoritus oli hänen mielestään niin hieno, että hän halusi Peitsalon uuteen elokuvaan. Hän kirjoitti pääosan mittatilauksena Peitsalolle, joka kuvausten aikaan oli juuri 17-vuotias.
Elokuvassa näytteli myös nuori Ville-Veikko Salminen, ohjaajan poika.
Elokuvatarkastamon yksi jäsen olisi halunnut leikata pätkän rakastelukohtauksesta, mutta kaksi muuta oli toista mieltä. Silloiseksi ikärajaksi tuli kuitenkin 14 vuotta, jota ei ollut aiemmin käytetty.
Arviot

Elokuvan yleisömenestys oli keskitasoa heikompi, eikä kriitikoidenkaan asenne ollut kovin myönteinen. Syytä ei kuitenkaan langetettu ohjaaja Ville Salmisen niskaan vaan tuottajan, jonka vastuuntuntoa arvioissa perättiin: ”Miltei perätysten kaksi filmiä Ville Salmiselta riittää hänen puolustuksekseen, mutta ei todista tuottajan taiteellista vastuuntuntoa” (U. G. Seppänen, Vapaa Sana). Greta Brotherus (Nya Pressen) totesi: ”Käsikirjoitus on avuton, ohjaus kömpelöä, joskin näyttelijät näistä puutteista huolimatta onnistuvat välillä saamaan repliikit kuulostamaan luontevilta.”
Olavi Veistäjä (Aamulehti) löysi myönteistäkin: ”Mutta kaikesta huolimatta filmillä on melkoisia ansioista nimenomaan sivistyneistökuvauksena.”
Aiheesta muualla

Irmeli, seitsentoistavuotias Internet Movie Databasessa (englanniksi)
Do What U Want

| ”Do What U Want” Lady Gaga |
| --- | --- | --- |

Singlen tiedot
 Albumilta: Artpop
 Äänitetty : 2013; Record Plant Studios, Hollywood, Kalifornia ja PatchWerk Recording Studios, West Midtown, Atlanta, Georgia
 Julkaistu: 21. lokakuuta 2013
 Formaatti: Digitaalinen lataus
 Tuottaja(t): Lady Gaga, Blair
 Tyylilaji: Synthpop R&B
 Kesto: 03.48
 Levy-yhtiö: Streamline, Interscope
Lady Gagan muut singlet
| ”Applause” 2013 | ”Do What U Want” 2013 | ”G.U.Y.” 2014 |
R. Kellyn muut julkaisut
| ”My Story” 2013 | ”Do What U Want” 2013 | ”PYD” 2013 |
Do What U Want on yhdysvaltalaisen laulaja-lauluntekijä Lady Gagan kappale hänen kolmannelta studioalbumiltaan Artpop (2013). Kappaleella vierailee myös R. Kelly. Kappaleen sanoittivat Lady Gaga, Paul "DJ White Shadow" Blair, R. Kelly, Martin Bresso ja William Grigahcine. Pätkä "Do What U Wantista" kuultiin ensimmäisen kerran Best Buyn/Beatsin televisiomainoksessa 17. lokakuuta 2013. Kappale tuli varhain saataville iTunes Storeen Artpopin kokojulkaisun edellä. "Do What U Want" julkaistiin albumin toisena singlenä Amazon.comissa 21. lokakuuta 2013.
Blair oli esittänyt "Do What U Wantin" Gagalle kaksi vuotta aiemmin. He kehittelivät ja työstivät kappaletta vuoteen 2013 asti, jolloin kappale lopulta lisättiin Artpopin kappalelistalle Kellyn esittämien lauluosuuksien lisäämisen jälkeen. Musikaalisesti se on synthpop ja R&B-kappale, joka sisältää 80-luvun sykkiviä syntikoita ja elektronisen sävelen. Sanoituksiltaan kappale on suoraviivainen: siinä Gaga selittää hänen ilmapiirissä olevilleselvennä vihollisilleen, että hänen ajatuksensa, unelmansa, ja tunteensa ovat omia, siitä huolimatta vaikka kuka tahansa tekisi jotain hänen vartalollaan tai sanoo siitä jotain.
Single vastaanotettiin suosiolla julkaisunsa jälkeen, kriitikkojen kehuessa kappaleen yksinkertaisuutta 80-luvun tyylisellä tuotannolla sekä kaupallisella vetovoimalla. Jotkut vertailivat Gagan sanoituksia Tina Turneriin sekä Christina Aguileraan. Se listattiin Rolling Stonen "100 Best Songs Of 2013"-listan 17. sijalle. Britanniassa "Do What U Want" vaikutti kelvottomalta Britannian singlelistalle pääsemisen osalta ennen Artpopin julkaisemista. Kappale pääsi korkeimmillaan Britannian singlelistalla 9. sijalle albumin julkaisun jälkeen. Gaga on esittänyt kappaleesta akustisen version The X Factor UK:n kymmenellä tuotantokaudella. Hän on esittänyt kappaleen myös monissa muissa yhdysvaltalaisissa ohjelmissa, kuten Saturday Night Livessä ja American Music Awards 2013:ssa.
Joulukuussa 2013 Gaga esitti kappaleen Christina Aguileran kanssa yhdysvaltalaissarjan The Voicen finaalijaksossa. Laulajien duettoversio kappaleesta julkaistiin singlenä 1. tammikuuta 2014.
Käännös suomeksi
Hallyu

Modernia eteläkorealaista kulttuuria kuvaava kollaasi. Ylävasemmalta alaoikealle Squid Gamen roolihahmoksi pukeutunut henkilö; tteokbokkia, kimchiä ja korealaista kanaa; miehen hanbok; Parasite-elokuvan kylpyhuone; Samsung Galaxy J6; ja Girls' Generation -yhtyeen Yoona.
Hallyu (hangul: 한류; hanja: 韓流) on termi, joka viittaa sekä eteläkorealaiseen populaarikulttuuriin ja viihteeseen että kasvaneeseen kansainväliseen kiinnostukseen maan kulttuuria kohtaan. Eteläkorealaisten kulttuuri-ilmiöiden leviämistä maan ulkopuolelle kutsutaan myös korealaiseksi aalloksi. Korealaiset aallot jaetaan niin kutsuttuihin sukupolviin, joista ensimmäinen alkoi Itä-Aasiassa jo 1990-luvun loppupuolella ja päättyi vuoden 2007 aikaan, kun sosiaalisen median suosio alkoi kasvaa. Sosiaalisen median myötä alkoi toinen aalto, kun eteläkorealainen populaarikulttuuri alkoi levitä myös Itä-Aasian ulkopuolelle. 2010-luvun puolivälissä alkoi kolmannen sukupolven aalto.
Ensimmäisen sukupolven aallon aikaan Etelä-Korea vei ulkomaille lähinnä draamasarjoja ja elokuvia. Tuolloin noin 57 % korealaisesta ulkomaille viedystä viihteestä kulutettiin Japanissa, 18 % Taiwanissa ja loput Kiinassa ja Hongkongissa. Ainakin Kiinassa suosittuja sarjoja olivat aluksi What is Love (1997) ja Star in My Heart (1997). Vuosina 2004–2006 Japanissa ja Hongkongissa suureen suosioon nousivat Stairways to Heaven, Winter Sonata ja Daejanggeum.
Toisen aallon aikaan maailmalle alkoivat levitä myös korealainen pop-musiikki eli k-pop ja eteläkorealaiset videopelit. Vuosien 2000–2010 välillä Etelä-Korean videopelivienti lähes 16-kertaistui. Musiikin vienti kasvoi myös merkittävästi.
Kolmas aalto alkoi 2010-luvun puolivälissä, ja sitä on leimannut eteläkorealaisen populaarikulttuurin leviäminen myös länsimaihin ja sosiaalisen median hyödyntäminen. Toisaalta maan sisältöteollisuuden vienti on myös kokonaisuudessaan kasvanut, ja Etelä-Korea onkin alkanut viedä ulkomaille myös esimerkiksi sarjakuvia ja animaatiosarjoja. Etelä-Koreasta on noussut maailmansuosioon kuuluisia k-pop-yhtyeitä, kuten BTS ja Blackpink, ja myös kansainväliset suoratoistopalvelut esittävät korealaisia draamasarjoja ja jopa osallistuvat niiden rahoitukseen ja tuotantoon. Vuonna 2021 Netflixin tuotantona ilmestyi Squid Game, joka nousi heti suureen suosioon. Kolmatta aaltoa leimaa myös sosiaalisen median ahkera käyttö: esimerkiksi k-pop-yhtyeiden jäsenet saattavat hyödyntää sosiaalista mediaa ylläpitämään suhteita faneihinsa.
Kristian Bäck

| Kristian Bäck |
| --- | --- |
 Kristian Bäck Jyväskylän Kalevan kisoissa 2018.
Henkilötiedot
Syntynyt: 18. heinäkuuta 1996 (ikä 28)
Yleisurheilija
Laji:  pituushyppy
Seura:  Viipurin Urheilijat
Valmentaja:  Mikael Ylöstalo ja Diari Sharifi
Ennätykset:  795 cm
 Tietolaatikko päivitetty 21. helmikuuta 2023 
Kristian Jan Bäck (s. 18. heinäkuuta 1996 Kuopio) on suomalainen pituushyppääjä. Bäck edustaa Viipurin Urheilijoita ja häntä valmentavat Mikael Ylöstalo ja Diari Sharifi. Häntä ovat valmentaneet myös Frank Attoh vuosina 2018–2021 ja sitä ennen hänen vanhempansa Natalia Bäck ja Mikael Bäck. Vuoteen 2020 asti hän edusti Vasa Idrottssällskapia.
Bäck on kansainvälisen yleisurheiluliiton hyväksymä kilpailumanageri.
Ura

Kalevan kisoissa Bäck on voittanut kultaa vuonna 2017 Seinäjoella tuloksella 791 cm ja vuonna 2018 Jyväskylässä tuloksella 793 cm, hopeaa 2020 Turussa tuloksella 777 cm sekä pronssia vuonna 2016 Oulussa tuloksella 761 cm, 2021 Tampereella tuloksella 740 cm ja 2022 Joensuussa tuloksella 742. Sisäratojen SM-kilpailuissa Bäck voitti kultaa vuonna 2016 tuloksella 763 cm ja pronssia 2023 tuloksella 726 cm. Viestijuoksun SM-kilpailuissa hän saavutti 4 × 100 metrin viestissä pronssia 2021.
Bäck sijoittui seitsemänneksi Eskilstunan alle 20-vuotiaiden EM-kilpailuissa 2015. Bäckin ennätys on 15. toukokuuta 2016 leirikisoissa Italian Formiassa hypätty 795 cm. Tulos ylitti myös Amsterdamin EM-kilpailujen tulosrajan. Hän hyppäsi Amsterdamissa 791 cm ja sijoittui kisassa viidenneksi häviten pronssin vain kahdella sentillä. Bydgoszczin alle 23-vuotiaiden EM-kilpailuissa 2017 ja Berliinin EM-kisoissa vuonna 2018 Bäck ei selviytynyt loppukilpailuun.
Bäck on kilpaillut aikuisten maaotteluissa vuodesta 2016 lähtien. Hän voitti pituuskilpailun ensimmäisessä Suomi–Ruotsi-maaottelussaan 2016.
Henkilökohtaiset ennätykset > Ulkoradoilla

pituushyppy: 795 cm (Formia 2016 ja Jämsä 2017)
Henkilökohtaiset ennätykset > Sisäradoilla

pituushyppy: 763 cm (Tampere 2016)